ઉપનિષદ એક વૈયક્તિક જ્ઞાન નથી. સામૂહિક જ્ઞાન છે. સૌ સાથે હળીમળીને રહો. ‘समानि वः आकूतिः समाना हृदयानि वः।’ તમારાં હૃદય, વિચારો બધું એક થાય જેથી જગતમાં કંઈક સારું કાર્ય કરી શકો. વળી ‘सह नौ भुनक्तु।’ એ પ્રકારના પાઠ ભણાવવામાં આવતા. સાથે સાથે કહેવામાં આવતું छौ ‘सत्यं वद।’ વળી આગળ કહેવામાં આવતું કે ‘भद्रं पश्येमाक्षभिर्यजत्राः। भद्रं कर्णेभिः शृणुयाम देवाः।’ કાનથી સારું-શુભ સાંભળીએ, આંખથી સારું-શુભ જોઈએ. આવું યુવાનોને દૃઢ કરાવવામાં આવતું.